Alfred Domett
<s>Alfred Domett (Camberwell, 20. svibnja 1811. – London, 2. studenog 1887.) je bio engleski kolonijalni državnik, novozelandski političar i pjesnik, najpoznatiji po tome što je od 1862. do 1863. godije bio peti premijer Novog Zelanda.</s><s>U historiji Novog Zelanda, Domett je najpoznatiji po tome što je predložio preseljenje glavnog grada iz Aucklanda u Wellington.</s>

<s>Domett je rođen 1811. godine u mjestu Camberwell kao četvrti brodovlasnika Nathaniela Dometta.</s><s>Upisao se na St John's College u Cambridgeu, međutim 1833. godine je napustio fakultet.</s><s>Dana 7. studenog 1835. pristupio je odvjetničkom udruženju Middle Temple te je 19. studenog 1841. godine postao advokat (barrister).</s><s>Nakon nakuštanja fakulteta, Domett je pisao poeziju te je za života objavio jednu ili dvije zbirke, a izdao je i nekoliko pjesama u časopisu Blackwood's Magazine, od kojih je "A Christmas Hymn" privukla najviše pozornosti.</s><s>U Londonu je desetak godina živio vrlo lagodno te je bio intimni prijatelj pjesnika Roberta Browninga, koji je o njemu napisao pjesmu "Waring".</s>

<s>Godine 1842., Domet je emigrirao na Novi Zeland, gdje se ubrzo upustio u političku karijeru.</s><s>Godine 1848. bio je tajnik provincije New Munster, a od 1862. do 1863. je istovremeno bio i kolonijalni tajnik i premijer.</s><s>Od 1855. do 1866. je bio parlamentarni zastupnik iz elektorata Nelson; Domett je u tom periodu bio zastupnik iz Nelsona zajedno s Edwardom Stafforfom, koji je također bio premijer Novog Zelanda.</s>

<s>Najznačajnija odluka za vrijeme njegovog mandata bila je ona o preseljenju glavnog grada iz Aucklanda u Wellington, što se, doduše, dogodilo tek 1865. godine, dvije godine nakon što je Domett prestao biti premijer.</s><s>Od 19. lipnja 1866. do 3. srpnja 1874., Domett je bio član Zakonodavnog vijeća; mandat mu je istekao zbog odsutnosti jer je od 1871. godine živio u Engleskoj.</s>

<s>U rodnoj zemlji je objavio dvije zbirke poezije – Ranolf and Amohia, a South Sea Day Dream (1872.) i Flotsam and Jetsam (1877.).</s><s>Prva je govorila o životu Maora, dok je drugu posvetio svom prijatelju, Robertu Browningu.</s><s>Godine 1880. primio je Red svetog Mihaela i svetog Jurja.</s><s>Preminuo je 2. studenog 1887. u Londonu.</s>

<s>Vanjske poveznice</s>

<s>Cartoon of un-named drunk MP by Alfred Domett, 1856</s>

<s>|-</s>

<s>Britanski pravnici
Advokati
Britanski političari
Engleski pjesnici
Novozelandski političari
Novozelandski pisci
Premijeri Novog Zelanda</s>

